Ievas Samauskas grāmatas "Trakas lietas jeb ieraksti policijas dežūržurnālā" iedvesmoti, Ādažu vidusskolas skolēni nokļūs īstā policijas iecirknī un iejutīsies izmeklētāju ādā. Viņi turēs aizdomās līdz šim nezināmus literātus. Sastādīs neesošo rakstnieku fotorobotus un izgudros stāstus viņu vietā.

Pēc katras no “Literatūre / Sākumskola” epizodēm publicējam raidījuma ierakstu, kā arī metodisko materiālu ar uzdevumiem. Šīs uzdevumu lapas paredzētas izmantošanai gan mācību iestādēs, gan mājās. Tās veidotas bērnu lasītprasmes veicināšanai un mūsdienu latviešu bērnu grāmatu un to autoru iepazīšanai.

["Literatūre/Sākumskola". S01E04 "Trakas lietas jeb ieraksti policijas dežūržurnālā"/Ādažu vidusskola - YouTube](https://www.youtube.com/watch?v=MkETxbDfjAw&embeds_referring_euri=https%3A%2F%2Fwww.visc.gov.lv%2F&source_ve_path=OTY3MTQ)

Papildus tam pēc katra no raidījumiem dalīsimies arī ar "Literatūre / Sākumskola" raidījumā iesaistīto projekta skolu pedagogu pieredzes stāstiem.

Materiālus var atrast "Atbalsts izcilībai" mājaslapā [šeit](https://atbalstsizcilibai.lv/lasit/literature-sakumskola/).

Projekts “Literatūre/Sākumskola” top sadarbojoties Valsts Izglītības satura centram ar VFS Films un Latvijas Televīziju. Projekts īstenots Valsts izglītības satura centra ESF projekta “Atbalsts izglītojamo individuālo kompetenču attīstībai” ietvaros, projekta numurs 8.3.2.2/16/I/001.

